స్పెషల్ సర్వీస్ మరియు ఫీచర్ లు
"పిఎం గతి శక్తి నేషనల్ మాస్టర్ ప్లాన్"పై కొచ్చిలో రెండు రోజుల ప్రాంతీయ వర్క్షాప్ ప్రారంభం
పీఎం గతిశక్తి నేషనల్ మాస్టర్ ప్లాన్ దేశవ్యాప్తంగా చివరి మైలు కనెక్టివిటీ కోసం ఇంటిగ్రేటెడ్ ప్లానింగ్ మరియు సింక్రొనైజ్డ్ ఇంప్లిమెంటేషన్ని ప్రారంభిస్తోందని తెలిపిన డీపీఐఐటీ ప్రత్యేక కార్యదర్శి
కేరళకు రూ.96 కోట్లు సహా దక్షిణాది రాష్ట్రాలకు రూ.784 కోట్లు పంపిణీ చేశారు
పిఎం గతిశక్తి నేషనల్ మాస్టర్ ప్లాన్  అనేది దేశవ్యాప్తంగా మల్టీమోడల్ మరియు చివరి మైలు కనెక్టివిటీ కోసం సమగ్ర ప్రణాళిక మరియు సమకాలీకరించబడిన అమలును ప్రారంభించే పరివర్తన విధానం అని కేంద్ర వాణిజ్యం మరియు పరిశ్రమల మంత్రిత్వ శాఖ డిపిఐఐటి ప్రత్యేక కార్యదర్శి శ్రీమతి సుమితా దావ్రా చెప్పారు. కొచ్చిలో ప్రధానమంత్రి గతి శక్తి నేషనల్ మాస్టర్ ప్లాన్పై సౌత్ జోన్కు సంబంధించి రెండు రోజుల ప్రాంతీయ వర్క్షాప్ సందర్భంగా సుమితా దావ్రా మీడియాతో మాట్లాడారు. ఈ వర్క్షాప్లో కేరళ, తమిళనాడు, కర్నాటక, తెలంగాణ మరియు ఆంధ్రప్రదేశ్ రాష్ట్రాలు పాల్గొంటున్నాయి. అలాగే అండమాన్ & నికోబార్ దీవులు, పుదుచ్చేరి, లక్షద్వీప్, దాద్రా మరియు నగర్ హవేలీ మరియు డామన్ & డయ్యూతో సహా ఐదు యుటిలు కూడా వర్క్షాప్లో పాల్గొంటున్నాయి.
వర్క్షాప్ను నిర్వహించడం వెనుక ఉన్న లక్ష్యాన్ని శ్రీమతి సుమితా దావ్రా వివరిస్తూ..ప్రధానమంత్రి గతి శక్తి పథకానికి సంబంధించి ఉత్తమ పద్ధతులను ప్రదర్శించడం దీని లక్ష్యం అని చెప్పారు. "రాష్ట్రాలు ఒకరి కార్యకలాపాల ద్వారా ప్రేరణ పొందాలి మరియు ఒకరి నుండి మరొకరు నేర్చుకోవాలి" అని ఆమె తెలిపారు.
పీఎం గతిశక్తి నేషనల్ మాస్టర్ ప్లాన్ను అమలు చేయడంలో సమగ్ర పోర్ట్ కనెక్టివిటీ ప్లాన్ను ఆమోదించడం మంచి ఉదాహరణ అని ఆమె తెలిపారు. ఇందులో దాదాపు రూ.1,50,000 కోట్ల విలువైన 191 రోడ్-రైల్ టు పోర్ట్ కనెక్టివిటీ ప్రాజెక్టులు ఉన్నాయి. ప్రస్తుతం వాటిని సాగరమాల కనెక్టివిటీ ప్రాజెక్టులుగా చేపడుతున్నారు. దీనితో పాటు, మౌలిక సదుపాయాల కనెక్టివిటీ గ్యాప్ ప్రాజెక్ట్ కింద పోర్టులకు సంబంధించి 107 రోడ్డు మరియు రైలు ప్రాజెక్టులను గుర్తించారు. ఈ ప్రాజెక్టులు గతి శక్తి పథకంలో భాగంగా ఉన్నాయి మరియు ముందస్తు సాధ్యాసాధ్యాల దశలో ఉన్నాయి.
"మూలధన వ్యయం కోసం రాష్ట్రాలకు ప్రత్యేక సహాయం కోసం పథకం"పార్ట్-II కింద, ఎఫ్వై 2022-23లో రాష్ట్రాలలో పిఎం గతిశక్తి సంబంధిత వ్యయం కోసం రూ.5,000 కోట్లు కేటాయించబడ్డాయి. రూ. కేరళకు 96 కోట్లతో సహా దక్షిణాది రాష్ట్రాలకు మొత్తం రూ.784 కోట్లు పంపిణీ చేసినట్లు శ్రీమతి సుమితా దావ్రా తెలిపారు.
కేరళలోని పరిశ్రమలు & నార్కా ప్రిన్సిపల్ సెక్రటరీ శ్రీ. సుమన్ బిల్లా, రోడ్డు రవాణా మరియు రహదారుల మంత్రిత్వ శాఖ చీఫ్ ఇంజనీర్ శ్రీ సుదీప్ చౌదరి మరియు ఈడీ  రైల్వే బోర్డు శ్రీ కమలేష్ గోసాయి కూడా మీడియా ఇంటరాక్షన్లో పాల్గొన్నారు.
మొదటి రోజు వర్క్షాప్లో మౌలిక సదుపాయాలు మరియు సామాజిక రంగ ప్రణాళికపై చర్చలు జరిగాయి సమగ్ర దృక్పథంతో పిఎం గతి శక్తి స్వీకరణ ప్రదర్శన మరియు రాష్ట్రాలు/యూటీల ద్వారా ఉత్తమ పద్ధతుల ప్రదర్శన, యూనిఫైడ్ లాజిస్టిక్స్ ఇంటర్ఫేస్ ప్లాట్ఫారమ్ యొక్క ప్రదర్శన  లాజిస్టిక్స్కు చెందిన విభిన్న విభాగాలను ప్రదర్శించారు.
స్టేట్స్ సెగ్మెంట్ ప్రజెంటేషన్లో కెఎస్ఐడిసి ఏడిఎం శ్రీ రతీష్ ఎస్ మరియు కెఐఐఎఫ్బి ప్రాజెక్ట్ కన్సల్టెంట్ డాక్టర్ టోనీ రాజన్ మాథ్యూలు కేరళ రాష్ట్రంలో ఉత్తమ అభ్యాసాలను పంచుకున్నారు మరియు శబరిమల గ్రీన్ఫీల్డ్ ఎయిర్పోర్ట్ ప్రాజెక్ట్ నేషనల్ మాస్టర్ ప్లాన్లో మ్యాప్ చేయబడిందని పేర్కొన్నారు.
వర్క్షాప్ 2వ రోజు జాతీయ లాజిస్టిక్స్ పాలసీ మరియు సమగ్ర లాజిస్టిక్స్ యాక్షన్ ప్లాన్ ముఖ్య లక్షణాలపై ప్రదర్శన ఉంటుంది. అలాగే స్థిరమైన నగరాలను రూపొందించడానికి రాష్ట్ర లాజిస్టిక్స్ పాలసీల సూత్రీకరణ, అమలు మరియు పర్యవేక్షణపై చర్చలు ఉంటాయి. కార్యక్రమంలో పోర్ట్ కనెక్టివిటీ మరియు కోస్టల్ ప్రాజెక్టులను అధ్యయనం చేయడానికి కొచ్చి పోర్ట్ సందర్శన కూడా ఉంటుంది.
కొచ్చిలోని ప్రాంతీయ వర్క్షాప్ దేశవ్యాప్తంగా ఐదు ప్రాంతీయ వర్క్షాప్లలో రెండవది. మొదటి ప్రాంతీయ వర్క్షాప్ ఫిబ్రవరి 20, 2023న గోవాలో జరిగింది. రాష్ట్రాలు/యుటిల భాగస్వామ్యంతో డిపిఐఐటి వీటిని నిర్వహిస్తోంది.పిఎం గతిశక్తి నేషనల్ మాస్టర్ ప్లాన్  వాటాదారులందరితో మరింత శక్తిని తీసుకురావడం మరియు సినర్జీని నిర్మించడం లక్ష్యంగా పెట్టుకుంది. ప్రాంతీయ వర్క్షాప్లు సమీకృత ప్రణాళిక కోసం స్టేట్ టెక్నికల్ సపోర్ట్ యూనిట్స్  సంస్థాగత యంత్రాంగాన్ని బలోపేతం చేయడంపై కూడా దృష్టి సారిస్తున్నాయి.పిఎం గతిశక్తి ఎన్ఎంపి దత్తత మరియు అమలులో ఉన్న సాధారణ సవాళ్లు మరియు సమస్యలను గుర్తించడం మరియు జిల్లా స్థాయిలో ప్రణాళిక కోసం పిఎం గతిశక్తి రోడ్మ్యాప్లపై చర్చలు కూడా ఇందులో ప్రధానంగా ఉన్నాయి.
మొత్తం 36 రాష్ట్రాలు/యూటీలు పిఎం గతిశక్తి ఎన్ఎంపి సమగ్ర ప్రణాళిక మరియు ప్రాజెక్ట్ అమలు కోసం సాధికారత గల గ్రూప్ ఆఫ్ సెక్రటరీస్ , నెట్వర్క్ ప్లానింగ్ గ్రూప్ , మరియు టెక్నికల్ సపోర్ట్ యూనిట్ ని ఏర్పాటు చేశాయి.